JY LEES NOU Kyk hoe ondersteun Franco Mostert se skattige dogtertjie haar Springbok-pa
Sy hart is altyd by ons, sê die Springbok Franco Mostert se vrou, Juan-Ri.
Vir klein Joia-Belle (2) is haar pa haar hele wêreld en die belangrikste mens op aarde.
Geen wonder die Springbokrugbyspeler Franco Mostert se dogtertjie kon nie haar opgewondenheid beteuel toe sy hom op televisie sien nie.
Franco se vrou, Juan-Ri Mostert, sê klein Joia-Belle aanbid die grond waarop haar pa loop. Sy het onlangs dié kostelike video gedeel waarin hul oudste dogtertjie opgewonde na hom roep toe hy as 'n lid van die Springbokspan voorgestel is.
“Biba, Biba, Yeah, Biba! Jippee! Ons Biba!” hoor jy haar roep in 'n video wat aanhangers se hart laat smelt het.
Joia-Belle: ‘jipieeeee, ONS Biba’ @franco_mostert #strongertogether #rwc2019 #proudrugbywife
A post shared by Juan-Ri (@juanrimostert5) on Aug 27, 2019 at 4:40am PDT
Biba is ’n bynaam wat Juan-Ri vir Franco het en wat sy haar eie gemaak het.
Die Mosterts woon in Engeland waar Franco vir Gloucester speel, maar Juan-Ri is tans in Suid-Afrika om onder meer die jongste lid van hul gesin – klein Jemi-Mílja wat drie maande gelede gebore is – se geboortesertifikaat te laat registreer en by familie te kuier.
At our last family breakfast this morning before he’s off to Japan ???? #sapportivewomen #strongertogether #proudrugbywife #teamostert #everythingmostert #rwc2019
A post shared by Juan-Ri (@juanrimostert5) on Aug 29, 2019 at 7:17am PDT
“Dit is ’n droom wat waar geword het,” vertel Juan-Ri kort nadat Franco saam met die res van sy spanmaats in die vliegtuig geklim het om vir die Wêreldbeker na Japan te vlieg.
“Ons was saam op skool en ek het altyd geweet hy gaan eendag vir die Springbokke speel. Ons is baie trots op hom.”
Franco is ’n wonderlike pa, al moet hy uit die aard van sy rugbyloopbaan dikwels reis, vertel Juan-Ri.
“Hy is regtig amazing. Hy doen so baie vir ons en probeer altyd om ons saam te neem as hy êrens ’n oefenkamp het. My een vriendin het eendag iets gesê wat so waar is: Franco kan ’n duisend kilometer ver wees, maar sy hart is altyd by ons.”
Supported the Boks tonight alongside my hubs for a change! ?? Dankie mooiste @marisepollard ?????? #proudlysouthafrican #gobokke #strongertogether
A post shared by Juan-Ri (@juanrimostert5) on Aug 17, 2019 at 1:40pm PDT
Juan-Ri sê sy probeer om die kinders gereeld saam te neem rugbywedstryde toe en dit is dan wanneer 'n mens vir Joia-Belle die hardste sal hoor skree.
Sodra Jemi-Mílja se geboortesertifikaat gekom het, sal Juan-Ri aansoek doen vir Japannese visums en sal hulle vlieg om Franco te gaan bystaan.
“Ek gaan dit nie misloop nie,” verseker 'n trotse Juan-Ri.
Meer oor: franco mostert| springbok| vaderskap
KYK: Oud-Leeu en Bokslot word tweede keer pa
KYK: Leeus-slot se dogtertjie word 1 jaar oud
Te oulik! Bok-stut se ‘klein heertjie’ word een